ADAM งานเข้า “มงคล สุนทรสุข” ทิ้งหุ้นแบบล้างพอร์ต
ADAM งานเข้า “มงคล สุนทรสุข” ทิ้งหุ้นแบบล้างพอร์ต 12.16% ถือหุ้นไม่ถึงปี จับตางานนี้คาดมีนัยยะแฝง 
4 มิ.ย. 2558

ผู้สื่อข่าวรายงานว่า  เมื่อวันที่ 29 พ.ค. 58 นาย มงคล สุนทรสุข ได้ทำการจำหน่ายหุ้น บริษัท อาดามัส อินคอร์ปอเรชั่น จำกัด(มหาชน) หรือ ADAM จำนวน 12.16% โดยเป็นการจำหน่ายเต็มจำนวนและไม่มีหุ้นคงเหลือ รวมถึงไม่มีสิทธิออกเสียงทั้งหมดของกิจการ
อนึ่ง เมื่อวันที่5 ก.ย.57 มีรายการซื้อขายหุ้นของบริษัทผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) โดยนายมงคล สุนทรสุข ได้ซื้อหุ้นสามัญของบริษัทจำนวนรวม 44,001,150 หุ้น คิดเป็น 15.7% ของหุ้นที่จำหน่ายได้แล้วทั้งหมดของบริษัทจากนายณัฎฐชัย ตังจารุพงศ์สกุล จำนวน 25,891,300 หุ้น นายเสกสรร ทะอินตา จำนวน 12,211,400 หุ้น และนางนงลักษณ์ ปัญญาเลิศ จำนวน 5,898,450 หุ้น
อย่างไรก็ตาม หุ้น ADAM ยังมีการขึ้นเครื่องหมาย  SP กรณีไม่ส่งงบการเงินไตรมาส 1/58 สิ้นสุดวันที่ 31 มีนาคม 2558และการจำหน่ายหุ้นของนายมงคลในครั้งนี้ นับว่ามีนัยยะสำคัญ ทั้งนี้ หากมีความคืบหน้าในประเด็นดังกล่าว ผู้สื่อข่าวจะรายงานให้ทราบในครั้งต่อไป